

**СЛУЖБЕНИ ГЛАСНИК**

**ОПШТИНЕ БАТОЧИНА**

|  |  |
| --- | --- |
| **БАТОЧИНА**  13.01.2025. године | **ГОДИНА 2025.**  БРОЈ 1. |

**ОПШТИНСКО ВЕЋЕ ОПШТИНЕ БАТОЧИНА**

На основу члана 48. став 3, члана 49. став 2, члана 51. тачка 1. и члана 53. Закона о запосленима у аутономним покрајинама и јединицама локалне самоуправе („Службени гласник РС“, број 21/2016, 113/2017, 95/2018, 114/2021, 92/2023, 113/2017 – др. закон, 95/2018 – др. закон, 86/2019 – др. закон, 157/2020 – др. закон и 123/2021 – др. закон), члана 46. став 1. тачка 7. Закона о локалној самоуправи („Сл. гласник РС“, бр. [129/2007](javascript:void(0)), [83/2014](javascript:void(0)) - други закон, [101/2016](javascript:void(0)) - други закон, [47/2018](javascript:void(0)) и 111/2021 – др. закон), члана 64. став 1. тачка 15) Статута општине Баточина („Сл. гласник општине Баточина“, бр. 9/19) и члана 11. тачка 15) и члана 60. став 4. Пословника о раду Општинског већа општине Баточина („Сл. гласник општине Баточина“, бр. 33/21), Општинско веће општине Баточина, на седници одржаној дана 13.01.2025. године, донело је:

**Р Е Ш Е Њ Е**

**О УТВРЂИВАЊУ ПРЕСТАНКА РАДА НАЧЕЛНИЦЕ ОПШТИНСКЕ УПРАВЕ ОПШТИНЕ БАТОЧИНА**

1. **УТВРЂУЈЕ СЕ** престанак рада на положају начелници Општинске управе општине Баточина Нини Јевтић**,** дипломираној правници из Крагујевца, због протека времена на које је постављена.
2. Престанак рада на положају утврђује се са 13. јануаром 2025. године.
3. Ово Решење објавити у „Службеном гласнику општине Баточина“.

**О б р а з л о ж е њ е**

Правни основ за доношење овог Решења садржан је у одредбама члана 49. став 2. Закона о запосленима у аутономним покрајинама и јединицама локалне самоуправе, којима је прописано да градско, односно општинско веће поставља и разрешава начелника управе и заменика начелника управе, као и у одредбама члана 46. став 1. тачка 7) Закона о локалној самоуправи, које проппсују да општинско веће поставља и разрешава начелника општинске управе, односно начелника управе за поједине области.

На основу члана 48. став 3. Закона о запосленима у аутономним покрајинама и јединицама локалне самоуправе у јединици локалне самоуправе и градској општини, положаји у смислу одредаба овог закона, су радна места начелника градске, општинске, односно управе градске општине и њихових заменика.

Чланом 51. став 1. тачка 1. Закона о запосленима у аутономним покрајинама и јединицама локалне самоуправе прописано је да службенику престаје рад на положају протеком времена на које је постављен, док је одредбама члана 53. истог закона прописано да се престанак рада на положају утврђује решењем које доноси орган надлежан за постављење службеника, у року од осам дана од дана наступања разлога због којих је рад на положају престао, да решење садржи образложење са разлозима због којих је рад на положају престао и дан кад је престао рад на положају и да против решења жалба није допуштена, али може да се покрене управни спор.

Одредбама члана 64. став 1. тачка 15) Статута општине Баточина и члана 11. став 1. тачка 15) Пословника о раду Општинског већа општине Баточина утврђено је да Општинско веће поставља и разрешава начелника Општинске управе.

Наиме, Општинско веће општине Баточина, на седници одржаној 13. јануара 2020. године, донело je Решење број: 112-1/20-01 о постављењу Нине Јевтић дипломиране правнице из Крагујевца, за начелницу Општинске управе општине Баточина, на период од 5 година.

Како је време на које је Нина Јевтић, дипл. правница из Крагујевца постављена на положај начелнице Општинске управе општине Баточина протекло, то је Општинско веће општине Баточина одлучило као у диспозитиву.

**Правна поука:** ОвоРешење је коначно и **п**ротив њега није допуштена жалба али се може покренути Управни спор пред Управним судом у Београду, у року од 30 дана од дана пријема овог решења.

**ОПШТИНСКО ВЕЋЕ ОПШТИНЕ БАТОЧИНА**

**Број: 118-1/25-III од 13.01.2025. године**

**ПРЕДСЕДНИК**

**ОПШТИНСКОГ ВЕЋА**

**Дејан Аранђеловић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 49. став 2. и члана 99. став 1. и 2. Закона о запосленима у аутономним покрајинама и јединицама локалне самоуправе („Службени гласник РС“, број 21/2016, 113/2017, 95/2018, 114/2021, 92/2023, 113/2017 – др. закон, 95/2018 – др. закон, 86/2019 – др. закон, 157/2020 – др. закон и 123/2021 – др. закон), члана 46. став 1. тачка 7. и члана 56. став 1. Закона о локалној самоуправи („Сл. гласник РС“, бр. [129/2007](javascript:void(0)), [83/2014](javascript:void(0)) – др. закон, [101/2016](javascript:void(0)) – др. закон, [47/2018](javascript:void(0)) и 111/2021 – др. закон), члана 64. став 1. тачка 15. и члана 79. став 1. Статута општине Баточина („Сл. гласник општине Баточина“, бр. 9/19) и члана 11. став 1. тачка 15) и члана 60. став 4. Пословника о раду Општинског већа општине Баточина („Сл. гласник општине Баточина“, бр. 33/21), Општинско веће општине Баточина, на седници одржаној дана 13.01.2025. године, донело је:

**Р Е Ш Е Њ Е**

**О ПОСТАВЉЕЊУ НАЧЕЛНИЦЕ**

**ОПШТИНСКЕ УПРАВЕ ОПШТИНЕ БАТОЧИНА**

1. **Нина Јевтић,** дипломирана правница из Крагујевца, **поставља се** за начелницу Општинске управе општине Баточина, на период од пет година.
2. Именована ступа на положај 14. јануара 2025. године.
3. Коефицијент за обрачун и исплату плате, утврдиће се посебним решењем.
4. Ово Решење објавити у „Службеном гласнику општине Баточина“.

О б р а з л о ж е њ е

Правни основ за доношење овог Решења садржан је у одредбама члана 49. став 2. Закона о запосленима у аутономним покрајинама и јединицама локалне самоуправе, којима је прописано да градско, односно општинско веће поставља и разрешава начелника управе и заменика начелника управе, члана 46. став 1. тачка 7) Закона о локалној самоуправи, које проппсују да општинско веће поставља и разрешава начелника општинске управе, односно начелника управе за поједине области.

Одредбе члана 64. став 1. тачка 15) Статута општине Баточина утврђују да Општинско веће поставља и разрешава начелника Општинске управе, док одредбе члана 79. став 1. Статута општине Баточина утврђују да начелника Општинске управе поставља Општинско веће, на основу јавног огласа, на 5 година.

Одредбе члана 11. став 1. тачка 15) Пословника о раду Општинског већа општине Баточина, прописују да Општинско веће поставља и разрешава начелника Општинске управе.

Општинско веће општине Баточина, на седници одржаној 13. јануара 2020. године, донело je Решење број: 112-1/20-01 о постављењу Нине Јевтић дипломиране правнице из Крагујевца, за начелницу Општинске управе општине Баточина, на период од 5 година, а након расписаног и спроведеног конкурса.

Чланом 99. став 1. и 2. Закона о запосленима у аутономним покрајинама и јединицама локалне самоуправе прописано је да службеник ступа на положај даном доношења решења о постављењу на положај и да службеник на положају може после протека времена на које је постављен, бити поново постављен на исти положај без јавног конкурса.

На основу напред наведеног, одлучено је као у диспозитиву.

**Правна поука:** ОвоРешење је коначно и **п**ротив њега није допуштена жалба али се може покренути Управни спор пред Управним судом у Београду, у року од 30 дана од дана пријема овог решења.

**ОПШТИНСКО ВЕЋЕ ОПШТИНЕ БАТОЧИНА**

**Број: 112-3/25-III од 13.01.2025. године**

**ПРЕДСЕДНИК**

**ОПШТИНСКОГ ВЕЋА**

**Дејан Аранђеловић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 8. Одлуке о приступању изради Плана развоја општине Баточина за период 2025 – 2031. године („Службени гласник општине Баточина“, број 31/24) и члана 60. став 1. и 4. Пословника о раду Општинског већа општине Баточина („Службени гласник општине Баточина“, број 33/21), Општинско веће општине Баточина на седници одржаној дана 13.01.2025. године, донело је:

**Р Е Ш Е Њ Е**

**о именовању Радне групе за израду Плана развоја општине Баточина за период 2025-2031. године**

1. Именује се Радна група за израду Плана развоја општине Баточина за период 2025-2031. године (у даљем текту: Радна група) у саставу:
2. Дејан Аранђеловић – председник општине Баточина,
3. Весна Живадиновић – извршилац за послове локално – економског развоја Општинске управе општине Баточина,
4. Стеван Бојковић – представник КЦ „Доситеј Обрадовић“ Баточина,
5. Радмила Крстић – вд директорка НБ „Вук Караџић“ Баточина,
6. Иван Ђорђевић – директор ЦСР „Шумадија“ Баточина,
7. Зорица Зарковић – представница Дома здравља Баточина,
8. Слађана Распоповић – представница ПУ „Полетарац“ Баточина,
9. Милица Павловић – представница ОШ „Свети Сава“ Баточина,
10. Иван Јовановић – представник СШ „Никола Тесла“ Баточина,
11. Бојана Бановић - представница ЈП „Лепеница Баточина“ Баточина,
12. Нина Јевтић – начелница Општинске управе оптшине Баточина,
13. Драгиша Ђуричковић – начелник Одељења за општу управу, људске ресурсе и послове органа општине,
14. Лазар Живадиновић – начелник Одељења за изворне приходе, финансије, друштвене делатности и локалну пореску администрацију,
15. Марија Адамовић – запослена у Општинској управи оптшине Баточина,
16. Бојана Васић – запослена у Општинској управи оптшине Баточина,
17. Снежана Цветковић – представница Црвеног крста Баточина,
18. Марија Милошевић – представница Удружења пољопривредника,
19. Јелена Радојевић – представница цивилног сектора.

- Координатор Радне групе је Ненад Милић, члан Општинског већа општине Баточина за област локално економски развој и управљање пројектима.

1. Задатак Радне групе је да изради План развоја општине Баточина за период 2025-2031. године и да исти достави Општинском већу општине Баточина на даљу надлежност.
2. Рок за израду Плана развоја општине Баточина за период 2025-2031. године је до 30.06.2025. године.
3. Стручне и административно-техничке послове за потребе Радне групе обављаће Одељење за општу управу, људске ресурсе и послове органа општине.
4. Мандат Радне групе престаје даном усвајања Плана развоја општине Баточина од стране Скупштине општине Баточина.
5. Доношењем овог Решења престаје да важи Решење о именовању Радне групе за израду Плана развоја општине Баточина за период 2024-2030. године („Сл. гласник општине Баточина“, бр. 6/23 и 21/24).
6. Ово Решење објавити у „Службеном гласнику општине Баточина“.

**Образложење**

Правни основ за доношење овог решења садржан је у одредбама члана 8. Одлуке о приступању изради Плана развоја општине Баточина за период 2025 - 2031. године („Службени гласник општине Баточина“, број 31/24), којим је утврђено да у циљу израде Плана развоја, Општинско веће општине Баточина ће посебним Решењем именовати Радну групу, чији је основни задатак његова израда и овим Решењем биће именован координатор, чији је задатак да координира и надзире процес израде Плана развоја.

У складу са чланом 60. став 1. и 4. Пословника о раду Општинског већа општине Баточина („Службени гласник општине Баточина“, број 33/21), у вршењу својих надлежности Веће доноси решења.

Разлог за доношење овог решења је именовање Радне групе за израду Плана развоја општине Баточина за период 2025 - 2031. године.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-20/25-III од 13.01.2025. године**

**ПРЕДСЕДНИК**

**ОПШТИНСКОГ ВЕЋА**

**Дејан Аранђеловић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 182. Закона о запосленима у аутономним покрајинама и јединицама локалне самоуправе („Службени гласник РС“, број 21/2016, 113/2017, 95/2018, 114/2021, 92/2023, 113/2017 – др. закон, 95/2018 – др. закон, 86/2019 – др. закон, 157/2020 – др. закон и 123/2021 – др. закон) и члана 60. став 5. Пословника о раду Општинског већа општине Баточина („Службени гласник општине Баточина“, број 33/21), Општинско веће општине Баточина на седници одржаној дана 13.01.2025. године, донело је:

**ЗАКЉУЧАК**

**о усвајању Извештаја о раду Жалбене комисије општине Баточина за 2024. годину**

1. Усваја се Извештај о раду Жалбене комисије општине Баточина за 2024. годину, бр. 020-9/25-III од 10. јануара 2025. године, који је саставни део овог закључка.
2. Овај Закључак објавити у „Службеном гласнику општине Баточина“.

**Образложење**

Правни основ за доношење овог закључка садржан је у одредбама члана 182. Закона о запосленима у аутономним покрајинама и јединицама локалне самоуправе („Службени гласник РС“, број 21/2016, 113/2017, 95/2018, 114/2021, 92/2023, 113/2017 – др. закон, 95/2018 – др. закон, 86/2019 – др. закон, 157/2020 – др. закон и 123/2021 – др. закон)којим је прописано да Жалбена комисија најмање једном годишње подноси извештај о свом раду Већу.

У складу са наведеним одредбама, Жалбена комисија општине Баточина доставила је Општинском већу општине Баточина Извештај о раду за 2024. годину, бр. 020-9/25-III од 10.01.2025. године.

Одредбама члнаа 60. став 5. Пословника о раду Општинског већа општине Баточина („Службени гласник општине Баточина“, број 33/21), прописано је да у вршењу својих надлежности Веће доноси закључке којим се одлучује о процедуралним питањима, о прихватању одређених предлога, иницира доношење одлука, односно другог општег или појединачног акта као и начин решавања појединих питања.

Разлог за доношење овог Закључка је подношење Извештаја о раду Жалбене комисије за 2024. годину, којим је приказан рад Жалбене комисије у 2024. години.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-21/25-III од 13.01.2025. године**

**ПРЕДСЕДНИК**

**ОПШТИНСКОГ ВЕЋА**

**Дејан Аранђеловић**

**САДРЖАЈ:**

**ОПШТИНСКО ВЕЋЕ**

1. Решење о утврђивању престанка рада начелнице општинске управе општине Баточина....................................................................................................................................1
2. Решење о постављењу начелнице општинске управе општине Баточина.........................2
3. Решење о именовању радне групе за израду плана развоја општине Баточина на период 2025.-2031. године....................................................................................................................3
4. Заључак о усвајању Извештаја о раду Жалбене комисије општине Баточина за 2024. годину........................................................................................................................................4

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Издавач: Скупштина општине Баточина**

**Уредник: секретарка Тања Вукојевић**